stanford-oval/wikipedia huggingface dataset:
רושיה מונטנה
דמוגרפיה

| שנה | בסך הכול | רומנים | הונגרים | צוענים |
| --- | --- | --- | --- | --- |
| 1850 | 5,756 | 4,651 (81%) | 669 | 170 |
| 1880 | 5,640 | 4,130 (73%) | 1,452 |  |
| 1890 | 5,543 | 4,037 (73%) | 1,472 |  |
| 1900 | 5,665 | 4,211 (74%) | 1,424 |  |
| 1910 | 5,165 | 3,623 (70%) | 1,515 |  |
| 1920 | 4,252 | 3,341 (79%) | 880 |  |
| 1930 | 4,362 | 3,673 (84%) | 609 | 60 |
| 1941 | 5,409 | 4,557 (84%) | 651 |  |
| 1956 | 4,169 | 3,684 (88%) | 416 | 63 |
| 1966 | 4,591 | 4,178 (91%) | 317 | 87 |
| 1977 | 4,393 | 4,060 (92%) | 157 | 168 |
| 1992 | 4,146 | 3,808 (92%) | 104 | 228 |
| 2002 | 3,872 | 3,518 (91%) | 55 | 289 |
| 2011 | 2,656 | 2,239 (84%) | 6 | 334 |
אתר מורשת עולמית

ביוני 2018 הוצע אזור רושיה מונטנה כמועמד להצטרף לאתרי המורשת העולמית של אונסק"ו בשל השרידים הארכאולוגים של מכרות הזהב מתקופת השלטון הרומאי. שרידים אלו שכוללים מנהרות באורך כולל של 7 קילומטרים מתחת לארבעה אתרים שונים מעידים על שיטות הכרייה ומיצוי הזהב והכסף של הרומאים. בכך דומה אתר זה לאתר המורשת העולמית לאס מדולס בספרד שגם בו כרו הרומאים זהב.
האזור הוכרז אתר מורשת עולמית ב-27 ביולי 2021 בישיבת ועדת המורשת העולמית בכנס בפוג'ואו שבסין. עם זאת, עקב העובדה שעדיין קיימות התוכניות לחידוש כריית הזהב על ידי חברת גבריאל ריסורסס האתר מוגדר בסיכון גבוה.
הערות שוליים

1 2  "Deputații au respins proiectul de lege privind Roșia Montană" (ברומנית). HotNews. 3 ביוני 2014. {{cite web}}:  (עזרה)
↑  "Roșia Montană a fost declarată sit istoric de importanță națională". Gândul. 11 בינואר 2016. {{cite web}}:  (עזרה)
↑  Claudia Ciobanu (5 בספטמבר 2013). "Romania's struggle for democracy is encapsulated in a village". The Guardian. {{cite news}}:  (עזרה)
↑  דף הפייסבוק של הפסטיבל
↑  Cultural sites in Africa, Arab Region, Asia, Europe, and Latin America inscribed on UNESCO’s World Heritage List
↑  Roșia Montană Mining Landscape
| --- | --- |
בקרת זהויות :  GND: 7523974-7  LCCN: no2014101953  VIAF: 247415358   WorldCat (עם VIAF): 247415358
ליגת העל האסטונית

| --- | --- |

 כינוי:  א. לה קוק פרימיום ליגה
 תחום:  כדורגל
 ארגון:  התאחדות הכדורגל של אסטוניה
 מדינות:  אסטוניה אסטוניה
 קונפדרציה:  אופ"א
 קבוצות:  10
 תקופת הפעילות:  1992–הווה (כ־33 שנים)
 אלופה נוכחית:  לבדיה (2024)
 מירב הזכיות:  פלורה (15)
 מפעל מקביל:  הגביע האסטוני
 מפעל נמוך:  הליגה האסטונית השנייה
 אתר רשמי
המייסטריליגה (באסטונית: Meistriliiga) שנקראה בעבר פרמיומליגה (Premium Liiga) ונקראת באופן רשמי א. לה קוק פרימיום ליגה (באסטונית: A. Le Coq Premium Liiga) מסיבות מסחריות. היא ליגת הכדורגל הבכירה באסטוניה. הליגה החלה להתקיים בשנת 1921, עם קבלת העצמאות בפעם הראשונה מרוסיה הסובייטית, אך האליפות נפסקה בשנת 1940 עם כיבוש השטח על ידי ברית המועצות. הליגה הוקמה שנית בשנת 1992 עם פירוק ברית המועצות ועצמאותה של אסטוניה.
בליגה משחקות עשר קבוצות, חלקן מקצועניות וחלקן לא, המתמודדות ביניהם במשך ארבעה סיבובים. הליגה נפתחת בחודש מרץ ומסתיימת בחודש נובמבר, ובסופה יורדת הקבוצה המדורגת אחרונה לליגה השנייה. הקבוצה שדורגה ראשונה בליגה השנייה עולה לליגה הבכירה, ואילו הקבוצה שסיימה במקום השני מתמודדת על הזכות לעלות ליגה במשחק פלייאוף מול הקבוצה שסיימה במקום התשיעי בליגה הבכירה.
הקבוצות בליגה

להלן הקבוצות המתמודדות בליגת העל האסטונית בעונת 2024:
| קבוצה | עיר | אצטדיון | מספר מושבים |
| --- | --- | --- | --- |
| טאלינה קאלב | טאלין | אצטדיון קדריורג | 5,000 |
| טרטו טמקה | טרטו | אצטדיון טרטו טאמה | 1,500 |
| לבדיה טאלין | טאלין | א. לה קוק ארנה | 14,336 |
| נומה יונייטד | טאלין | אצטדיון מאניקו | 500 |
| נומה קאליו | טאלין | אצטדיון היאו | 650 |
| נרבה טרנס | נרבה | אצטדיון נרבה קרינהולם | 1,065 |
| פאידה לינמיסקונד | פאידה | אצטדיון פאידה | 268 |
| פלורה טאלין | טאלין | א. לה קוק ארנה | 14,336 |
| פרנו ופרוס | פרנו | אצטדיון חוף פרנו | 1,501 |
| קורסארה | קורסארה | אצטדיון קורסארה | 1,000 |
היסטוריה > אליפות רפובליקת אסטוניה (1921–1944)

אליפות הכדורגל הארצית הראשונה באסטוניה נערכה ב-1921, ושוחקה בטורניר נוק-אאוט בין ארבע קבוצות (שלושה מטאלין ואחת מנרבה), והסתיימה בניצחונה של "VS ספורט טאלין" שהמשיכה לזכות ב-4 מתוך שש העונות הבאות. ב-1923 זכתה קלאב טאלין וב-1926 זכתה טאלינה JK כאשר האליפות הייתה באותה מתכונת של נוקאאוט, אך הוגדלה לאט מ-4 קבוצות ל-7 קבוצות. ב-1928 השתתפו שמונה קבוצות וזכתה JK טאלינה פעם נוספת. ב-1929 החלה להתקיים מתכונת של ליגה במקום נקאאוט כאשר כל קבוצה שיחקה פעם אחת נגד השנייה וזכתה ספורט טאלין בפעם השישית. בהמשך זכתה קלאב טאלין בפעם השנייה וספורט טאלין משלימה תשע אליפויות עם זכיות בעונות 1931–1933, כאשר מתקיימת מתכונת ליגה. מעונת 1934 ועד 1939 זכתה אסטוניה טאלין ב-5 אליפויות ברצף כאשר "אולימפיה טרטו" קוטעת את הרצף ב-1940. ב-1941 לא התקיימה ליגה בגלל מלחמת העולם השנייה ובעונות 1942 ועד 1944 התקיימה ליגה חלקית ולא רשמית.
היסטוריה > אליפות אסטוניה הסובייטית (1945 - 1991)

בזמן שליטת ברית המועצות באסטוניה SSR, לכל רפובליקה סובייטית הייתה אליפות רפובליקה אזורית, ומעליה הייתה ליגת המשנה הסובייטית, ממנה היו מעפילות הקבוצות מכל ברית המועצות הסובייטית לליגה הבכירה, ליגת העל הסובייטית. הקבוצות האסטוניות לא הצליחו כמעט להעפיל לליגה הבכירה, למעט קבוצה אחת קאלב טאלין (כיום נקראת JK טאלינה קאלב), ששיחקה בליגה 2 עונות (ב-1960–1961) ולא זכתה להצלחה.
שאר הקבוצות האסטוניות הגיעו רק לליגת המשנה אחרי שזכו באליפות המקומית אך לא הצליחו לעלות לליגת העל.
היסטוריה > אליפות אסטוניה הסובייטית (1945 - 1991) > אלופות הליגה האסטונית המחוזית בתקופה הסובייטית (1945–1991)

ליגה זו לא מתועדת ולא מוכרת על ידי ההתאחדות האסטונית כיום.
קבוצות אשר זכו בדאבל (בגביע האסטוני הסובייטי) באותה העונה מסומנות בכתב מודגש.
היסטוריה > אליפות אסטוניה הסובייטית (1945 - 1991) > טבלת אליפויות הליגה הסובייטית האזורית באסטוניה לפי קבוצה

אלו הקבוצות שזכו באליפויות המקומיות באסטוניה הסובייטית בין השנים 1945–1991.
| קבוצה | זכיות | שנות זכייה |
| --- | --- | --- |
| דינמו טאלין | 10 | 1945, 1947, 1949, 1950, 1953, 1954, 1978, 1980, 1981, 1983 |
| בלטי לאבאסטיק טאלין | 9 | 1946, 1948, 1951, 1952, 1956, 1960, 1965, 1966, 1968, 1972 |
| נורמה טאלין | 5 | 1964, 1967, 1970, 1979, 1988 |
| קאלב יולמיסטה | 4 | 1957, 1958, 1959 |
| טמפו טאלין | 4 | 1963, 1971, 1982, 1987 |
| בלטיקה נרבה | 3 | 1974, 1975, 1977 |
| דביגאטל טאלין | 2 | 1969, 1976 |
| הכוכב טאלין | 2 | 1986, 1989 |
| TVMK טאלין | 2 | 1990, 1991 |
| קאלב טאלין | 1 | 1955 |
| קאלב קופלי | 1 | 1961 |
| קרינהולם נרבה | 1 | 1973 |
| אסטוניה איחווי | 1 | 1984 |
| קלקומבינאט/MEK פיארנו | 1 | 1985 |
היסטוריה > הליגה האסטונית הבכירה העצמאית (החל מ-1992)

לאחר שאסטוניה החזירה עצמאות מלאה התאחדות הכדורגל האסטונית העצמאית החדשה (ה-EJL) פתחה את הליגה האסטונית הבכירה ובאותה העונה הפכה ההתאחדות לחברה רשמית בפיפ"א ואופ"א, והליגה מתקיימת מאז.
אליפויות הליגה לפי עונה

קבוצה המסומנת בכתב מודגש זכתה בגביע האסטוני באותה העונה והשלימה דאבל מקומי.
| עונה | אלופה | סגנית | מקום שלישי |
| --- | --- | --- | --- |
| 1992 | נורמה | אאסטי פולבקיבי | TVMV |
| 1992/1993 | נורמה | פלורה | ניקול |
| 1993/1994 | פלורה | נורמה | ניקול |
| 1994/1995 | פלורה | לנטנה-מרלקור | נרבה טרנס |
| 1995/1996 | לנטנה | פלורה | טבלטה מרלקור |
| 1996/1997 | לנטנה | פלורה | טאלינה סדאם |
| 1997/1998 | פלורה | טאלינה סדאם | לנטנה |
| 1998 | פלורה | טאלינה סדאם | לנטנה |
| 1999 | לבדיה | טולביק | פלורה |
| 2000 | לבדיה | פלורה | TVMK |
| 2001 | פלורה | TVMK | לבדיה |
| 2002 | פלורה | לבדיה | TVMK |
| 2003 | פלורה | TVMK | לבדיה |
| 2004 | לבדיה | TVMK | פלורה |
| 2005 | TVMK | לבדיה | נרבה טרנס |
| 2006 | לבדיה | נרבה טרנס | פלורה |
| 2007 | לבדיה | פלורה | TVMK |
| 2008 | לבדיה | פלורה | נרבה טרנס |
| 2009 | לבדיה | סילמאה קאלב | נרבה טרנס |
| 2010 | פלורה | לבדיה | נרבה טרנס |
| 2011 | פלורה | נומה קאליו | נרבה טרנס |
| 2012 | נומה קאליו | לבדיה | פלורה |
| 2013 | לבדיה | נומה קאליו | סילמאה קאלב |
| 2014 | לבדיה | סילמאה קאלב | פלורה |
| 2015 | פלורה | לבדיה | נומה קאליו |
| 2016 | אינפונט | לבדיה | נומה קאליו |
| 2017 | פלורה | לבדיה | נומה קאליו |
| 2018 | נומה קאליו | FCI לבדיה | פלורה |
| 2019 | פלורה | FCI לבדיה | נומה קאליו |
| 2020 | פלורה | פאידה לינמסקונד | FCI לבדיה |
| 2021 | לבדיה טאלין | פלורה | פאידה לינמסקונד |
| 2022 | פלורה | לבדיה טאלין | פאידה לינמסקונד |
| 2023 | פלורה | לבדיה טאלין | טאלין קאלב |
| 2024 | לבדיה טאלין | נומה קאליו | פאידה לינמסקונד |
אליפויות לפי קבוצות

| קבוצה | זכיות | סגנויות | מקום שלישי | שנות זכייה |
| --- | --- | --- | --- | --- |
| פלורה | 15 | 7 | 6 | 1993/1994, 1994/1995, 1997/1998, 1998, 2001, 2002, 2003, 2010, 2011, 2015, 2017, 2019, 2020, 2022, 2023 |
| לבדיה | 11 | 11 | 3 | 1999, 2000, 2004, 2006, 2007, 2008, 2009, 2013, 2014, 2021, 2024 |
| נומה קאליו | 2 | 3 | 4 | 2012, 2018 |
| לנטנה | 2 | 1 | 2 | 1995/1996, 1996/1997 |
| נורמה | 2 | 1 | - | 1992, 1992/1993 |
| TVMK | 1 | 3 | 5 | 2005 |
| FCI טאלין | 1 | - | - | 2016 |
| טאלינה סדאם | - | 2 | 1 | - |
| סילמאה קאלב | - | 2 | 1 | - |
| נרבה טרנס | - | 1 | 6 | - |
| אאסטי פולבקיבי | - | 1 | - | - |
| טולביק | - | 1 | - | - |
| ניקול | - | - | 2 | - |
| פאידה לינמיסקונד | - | 1 | 3 |  |
בוב קאסטן

רוברט וולטר קאסטן הבן (באנגלית: .Robert Walter Kasten Jr; נולד ב-19 ביוני 1942) הוא פוליטיקאי אמריקאי, שכיהן כחבר הקונגרס של ארצות הברית מטעם מדינת ויסקונסין, ראשית בבית הנבחרים (1979–1975) ולאחר מכן בסנאט (1993–1981).
ביוגרפיה

קאסטן נולד במילווקי שבוויסקונסין. הוא למד בבית הספר "מילווקי קאנטרי דיי" בטרם סיים את לימודיו ב-1960 בבית הספר רוזמרי הול (Choate Rosemary Hall) אשר בוולינגפורד שבקונטיקט. ב-1964 היה לבוגר אוניברסיטת אריזונה השוכנת בטוסון, ושנתיים אחר כך ב-1966 קיבל תואר שני במנהל עסקים מבית הספר לעסקים של אוניברסיטת קולומביה שבמנהטן, ניו יורק. בין השנים 1966–1972 שירת קאסטן במשמר הלאומי של מדינת ויסקונסין.
ב-1972 נבחר קאסטן לסנאט של מדינת ויסקונסין. בבחירות אמצע הכהונה שנערכו ב-1974 נבחר אל בית הנבחרים של ארצות הברית אחרי שגבר בבחירות המקדימות במפלגה הרפובליקנית על חבר בית הנבחרים המכהן גלן ר. דייוויס. הוא נבחר מחדש ב-1976. שנתיים אחר כך התמודד לתפקיד מושל ויסקונסין ב-1978, אך איבד את המועמדות הרפובליקנית ללי דרייפוס.
קאסטן התמודד לסנאט של ארצות הברית בשנת 1980 ובקושי רב ניצח את הסנאטור הדמוקרטי המכהן גיילורד נלסון. אל ניצחונו של קאסטן תרמה הפופולריות של מושל קליפורניה רונלד רייגן, שבאותה השנה היה המועמד הרפובליקני לנשיאות ארצות הברית ונבחר לבית הלבן. במהלך כהונתו בסנאט הפגין קאסטן עמדות שמרניות בולטות. הוא היה הרפובליקני הראשון שייצג את ויסקונסין בסנאט האמריקני מאז עזב אלכסנדר וילי את תפקידו ב-1963 לאחר שהובס אשתקד בידי גיילורד נלסון.
ב-1985 נעצר קאסטן והואשם בנהיגה בשכרות לאחר שקצין משטרת מחוז קולומביה הבחין בו חוצה רמזור אדום ונוסע בנתיב הנגדי של הכביש. מאוחר יותר התיק נגדו נסגר. בשנה העוקבת קאסטן גבר על מועמד המפלגה הדמוקרטית אד גארווי בבחירות חוזרות לתקופת כהונה שנייה בת שש שנים אחרי מסע בחירות מר ביותר, כזה שהתאפיין בהתקפות אישיות ונזכר כאחד ממערכות הבחירות הנאלחות ביותר ביותר בתולדות ויסקונסין. בבחירות 1992 הובס קאסטן בידי חבר הסנאט של ויסקונסין ראס פיינגולד.
מאז 1993 הוא משמש כנשיא חברת "Kasten & Company", המספקת שירותי ייעוץ אסטרטגי. ביולי 2007 הצטרף קאסטן למסע הבחירות הנשיאותי של רודי ג'וליאני, אז ראש עיריית ניו יורק, כיועץ לענייני מדיניות חוץ. הוא עמד בראש מטה הבחירות של ג'וליאני בוויסקונסין, יחד עם חבר בית הנבחרים לשעבר סקוט קלוג וחברת הסנאט של ויסקונסין לשעבר קאת'י סטפ. לאחר שג'וליאני פרש מהמירוץ הנשיאותי, הביע קאסטן את תמיכתו בסנאטור ג'ון מקיין מאריזונה.
באפריל 2016, קאסטן תמך בדונלד טראמפ, אז המתמודד המוביל בבחירות המקדימות הרפובליקניות למועמדות המפלגה לנשיאות לקראת הבחירות לנשיאות ארצות הברית 2016, והפך לחלק מהצוות המייעץ של טראמפ בענייני מדיניות חוץ.
הערות שוליים

↑  אסושיאייטד פרס, Sen. Kasten Accused of Driving While Drunk, באתר לוס אנג'לס טיימס, 14 בדצמבר 1985 (באנגלית)
↑  קרייג גילברט, קת'רין מ. סקיבה ואודרי הוף, Former Wisconsin senator joins Giuliani's team, באתר Wayback Machine‏, 21 ביולי 2007 (באנגלית)
↑  Former Wisconsin Senator Bob Kasten Endorses John McCain, באתר blog.4president.org‏, 13 בפברואר 2008 (באנגלית)
↑  קרייג גילברט, Former GOP Sen. Bob Kasten joins Trump foreign policy team, באתר ג'ורנל סנטינל, 2 באפריל 2016 (באנגלית)
| --- | --- |
בקרת זהויות :  NLI: 987009909077005171  GND: 170405540  ISNI: 0000 0000 5313 8274  LCCN: nr98015224  US Congress: K000019  VIAF: 41753303   WorldCat (עם VIAF): 41753303
יהלום צבעוני

"Aurora Butterfly of Peace" - מורכב מ-240 יהלומים
יהלומים צבעוניים (מוכרים גם בשמם הלועזי "פנסי קולר" - Fancy color diamonds), הם יהלומים הנחשבים נדירים ויקרים ביותר. הם מופיעים בטבע בצבעים מגוונים כגון צהוב (שהוא המצוי ביותר), כחול, ורוד ואדום, שנחשב היקר והנדיר מכולם. כמו כן ניתן למצוא שילובי צבעים מאותן משפחות צבע (כמו צהוב וכתום, כחול ואפור, ורוד וסגול, ירוק וצהוב ועוד).
היהלומים הצבעוניים מהווים חלק זעיר ביותר מסך הכל היהלומים בעולם (היחס המדויק אינו ידוע) והם נכרים במכרות של יהלומים רגילים. תהליך היווצרות הגביש של יהלומים אלו זהה לתהליך אותו עובר היהלום הלבן (חסר הצבע); היהלום הצבעוני מקבל את צבעו הייחודי בשל אלמנטים זרים החודרים ומתחברים לאטומים של הפחמן במהלך היווצרותו, כגון חנקן (שאחראי לצבע הצהוב), או בורון (שגורם לצבע הכחול). מידת הלחץ המופעל על מבנה היהלום בעת התגבשותו יוצרת את צבע הוורוד. קרינה רדיואקטיבית טבעית מתחת לאדמה במשך מיליוני שנים, יוצרת את הגוונים הירוקים.
ליטוש יהלום צבעוני

קביעת זווית פאות היהלום בזמן הליטוש יכולה לקבוע את עוצמת הצבע הנראה לעין ביהלום הצבעוני. למלטשים נדרשת מיומנות גבוהה כדי לדעת איך למקסם את פיזור הצבע ועוצמתו. למרות שהמודל המוכר ביותר ביהלומים הוא צורה של אבן עגולה, ביהלומים צבעוניים ליטוש עגול מונע את מקסום צבע היהלום, ולכן רובם מלוטשים רובם בצורות שונות המכונות "פנטזי" (Fantasy), כגון צורת טיפה, לב, אמרלד, מרקיזה ועוד. תהליך ליטוש זה מחייב את המלטשים להעדיף את עוצמת הצבע של היהלום על פני פרמטרים אחרים כגון ניקיון, רמת גימור ועוד, שנחשבים לפרמטרים חשובים ביהלומים לבנים (חסרי צבע). ככל שהדרך בה קרן האור עוברת דרך היהלום ארוכה יותר, כך צבע היהלום רווי יותר, משום שקרן האור עוברת דרך יותר אלמנטים. לכן הנטייה היא ללטש יהלומים צבעוניים לצורת "Modified/Fantasy".
דירוג ותמחור יהלום צבעוני

שוויו של היהלום הצבעוני נקבע בהתאם לסוג הצבע ורמת הריוויון שלו, משקלו, דרגת הניקיון, רמת הפלואורסצנטיות שלו וצורתו הסופית. כדי שיהיה ניתן להעריך ולסחור ביהלומים נדירים ויקרים אלו, הם מתועדים במעבדה גמולוגית בשם GIA. מעבדה זו קובעת האם היהלום וצבעו טבעיים, ומציינת את הפרמטרים הנוספים הללו.
עוצמות הצבעים ביהלומים הצהובים נחלקות לארבע רמות:
Fancy light
Fancy
Fancy intense
Fancy vivid
בצבעים: ורוד, כחול וירוק ישנן 3 דרגות ריוויון נוספות הבאות לפני הדרגה החלשה ביותר ביהלומים הצהובים:
Faint
Very light
Light
במעבדה נבדקים יהלומים אלו על ידי גמולוגים בעזרת ציוד מתקדם וללא השפעות אור חיצוניות.
מחיר

ה"תורה שבעל פה" על שיטת התמחור של היהלומים הצבעוניים שמורה רק בידי סוחרי יהלומים המתמחים בנישה צרה זו. מכיוון ששיטת התמחור אינטואיטיבית בעיקרה ומבוססת רק על תנודות במחירי השוק הסיטונאי, ניתן למצוא פערים משמעותיים במחירן של שתי אבנים דומות. זאת בשונה מאבנים לבנות, שכבר בשנות ה-90 הומצא להן מחירון מפורט שהביא לאחידות סבירה במחיר הסיטונאי.
במקומות שונים בעולם נהוגים פרמטרים מגוונים ומשתנים הקובעים את מחירו של היהלום הצבעוני, כך שעד היום (2014) לא התגבש מחירון מהימן, אמין ושמיש עבור קניינים של חברות התכשיטים.
יחד עם זאת, מכיוון שהביקוש ליהלומים אלו עלה באופן משמעותי החל מהעשור הראשון של המאה ה-21 (עלייה בביקוש שעומדת ביחס הפוך להיצע הטבעי שלהם), נחשב המוצר במעגלים מסוימים כהשקעה בטוחה יחסית. כפועל יוצא מהביקוש, קמו בשנים האחרונות מספר גופים פיננסים שהחלו להשקיע ביהלומים אלו. רוב המסחר ביהלומים צבעוניים לא מתבצע בפלטפורמה שקופה ומוכרת בבורסות היהלומים בעולם, ולכן רמת המידע עליהם נמוכה כל כך, שעד היום לא תועד מדד מחירים היסטורי המשקף את עליות המחירים המדוברות באופן שכיח.
ראו גם

Fancy Color Research Foundation
לקריאה נוספת

Eden Rachminov, The Fancy Color Diamond Book, Diamond Odyssey Ltd, 2010
הערות שוליים

↑  ” The longer the light has to travel through a stone, the more intense the diamond’s color will appear. This occurs because the longer that a light travels, the more elements it passes through… Most fancy color diamonds are modified in cut in order to lengthen the waves journey within the stone ” (Eden Rachminov, "The Fancy Color Diamond Book". page 100. 2010, Diamond Odyssey)
יהלום הופ בצבע כחול כהה, בתצוגה במוזיאון הלאומי להיסטוריה של הטבע של הסמית'סוניאן
סובאד קטאנה

סובאד קטאנה (בבוסנית: Suvad Katana;‏ 6 באפריל 1969 – 8 בינואר 2005) היה כדורגלן בוסני ששיחק בעמדת הבלם.
קריירת מועדונים

קטאנה גדל במחלקת הנוער של ז'לייזניצ'אר סרייבו, ובשנת 1987 החל לשחק בקבוצה הבוגרת של המועדון במסגרת ליגת העל היוגוסלבית. הוא שיחק במועדון במשך חמש עונות, בהן ערך 96 הופעות ליגה והבקיע שני שערים.
בשנת 1992 החלה מלחמת בוסניה, וקטאנה ברח יחד עם גורדאן וידוביץ' (אנ') ומריו סטאניץ' לשווייץ, ולאחר מכן עבר לבלגיה, בה שיחק במועדונים ראסינג גנק, גנט ואנדרלכט מליגת העל הבלגית. בעונת 1998/1999 שיחק באדנאספור מליגת העל הטורקית, ולאחר מכן חזר בבלגיה וחתם בלוקרן, בה שיחק במשך חמש עונות. בתום עונת 2003/2004 פרש קטאנה מכדורגל לאחר פציעות חוזרות בברכו.
קריירה בינלאומית

ב-24 באפריל 1996 ערך קטאנה את הופעת הבכורה שלו בנבחרת בוסניה והרצגובינה, בתיקו 0-0 נגד נבחרת אלבניה במשחק ידידות. בסך הכל ערך עשר הופעות במדי הנבחרת, חלקן במסגרת מוקדמות מונדיאל 1998 ומוקדמות יורו 2000.
חיים אישיים ומותו

קטאנה היה נשוי ואב לשני ילדים.
לאחר פרישתו מכדורגל, עבד בחברת הנדל"ן של חברו לשעבר לקבוצה גורדאן וידוביץ'.
ב-8 בינואר 2005, בגיל 35, מת קטאנה בסרייבו שבבוסניה והרצגובינה כתוצאה מדום לב.
הערות שוליים

↑  Bosnia and Herzegovina - Record International Players, www.rsssf.org
↑  "Oud-voetballer Suad Katana (35) plots overleden". Gazet van Antwerpen (בהולנדית (פלמית)). נבדק ב-2024-12-20.
↑  Suad Katana overleden, Het Nieuwsblad, ‏2005-01-09 (בהולנדית (פלמית))
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סובאד קטאנה".
מיזורי

ערך זה עוסק במדינה בארצות הברית. אם התכוונתם למשמעות אחרת, ראו .
מיזורי (באנגלית: Missouri ‏האזנהקובץ:En-us-Missouri.ogg‏Ⓘ‏) היא מדינה בארצות הברית. במקור חלק משטח שארצות הברית רכשה מצרפת במסגרת רכישת לואיזיאנה ב-1803.
במלחמת האזרחים האמריקנית היא הייתה בין מדינות האיחוד, אך המשיכה להתיר עבדות.
מיזורי גובלת בשמונה מדינות אחרות, ולצד מדינת טנסי, גובלות שתיהן במספר הרב ביותר של מדינות.
היסטוריה

עמים ילידים התיישבו באזור לפני לפחות 12,000 שנים.
המתיישבים האירופים הראשונים במיזורי היו קנדים צרפתים שהגיעו מאזור אלינוי והתיישבו במערב מיזורי בשנת 1750. עד מהרה ההתיישבות האירופית הפכה למרכז חקלאי משגשג.
עיר הבירה של מיזורי, סנט לואיס, נוסדה בידי סוחרי פרוות צרפתים בשנת 1764. בשנים 1764–1803 שלטו הספרדים באזור.
באותן השנים, סנט לואיס הפכה למרכז של סחר אזורי בפרוות. סנט לואיס סיפקה סחורות לאינדיאנים ואף לאירופה. התחבורה והמסחר לאורך נהר המיסיסיפי היוו תרומה חשובה לכלכלת המדינה. כעיר הגדולה הראשונה של האזור, סנט לואיס התרחבה מאוד לאחר המצאת אוניית הקיטור.
בשנת 1800 צרפת בהנהגתו של נפוליאון בונפרטה קנתה את האזור. שלוש שנים לאחר מכן, בשנת 1803 ארצות הברית קנתה את מיזורי כחלק מרכישת לואיזיאנה. אזור סנט לואיס היה נקודת המוצא והסיום של משלחת לואיס וקלארק.
טריטוריית מיזורי, שנקראה על שם נהר מיזורי, הופרדה מטריטוריית לואיזיאנה ב-1812, כדי להבחינה ממדינת לואיזיאנה.
במשך השנים, מתיישבים רבים מיקמו במיזורי (בעיקר סביב נהר המיזורי) עבדים אפרו-אמריקאים רבים, שעסקו בחקלאות.
ב-1819 נפרדה ממנה טריטוריית ארקנסו. בשנת 1821 מיזורי הפכה למדינה ה-24 בארצות הברית כחלק מפשרת מיזורי, וחמש שנים לאחר מכן בירת המדינה עברה מסנט צ'ארלס לג'פרסון סיטי.
במקור, גבולה המערבי של מיזורי היה אמור להיות קו ישר, אך בשנת 1836 התבצעה רכישת שטח משבטים ילידים, דבר שהפך את מיזורי למדינה הגדולה ביותר בארצות הברית באותן שנים.
בשנת 1838–1839 התקיים סכסוך בין מיזורי לאיווה (שגבלה בצפון מיזורי ולא הייתה מדינת עבדות). הסכסוכים הובילו למתיחות רבה ולהתייצבות מיליציות משתי המדינות לאורך הגבול.
בשנים 1830–1860 האוכלוסייה במיזורי גדלה מאוד, וכמעט הכפילה עצמה בכל עשור. רוב המהגרים למיזורי היו אמריקאיים, אך היו מהגרים רבים גם מאירלנד, ומגרמניה. מהגרים אלו, שהיו קתולים, הקימו מוסדות דת משלהם (במדינה שהייתה מאוד פרוטסטנטית). הסיבות העיקריות להגירה מאירופה היו תהפוכות מדיניות בגרמניה ורעב המוני באירלנד. רבים מהמהגרים התיישבו בערים. המהגרים הגרמנים פיתחו את תעשיית היין לאורך נהר המיזורי ובסנט לואיס עצמה.
לפני מלחמת האזרחים האמריקנית, שיעורם של העבדים הוערך בקצת פחות מ-10% מאוכלוסיית מיזורי הכללית. עם תחילת המלחמה ופרישת מדינות הדרום מהאיחוד, האספה המחוקקת של מיזורי הצביעה בעד הישארות באיחוד. במהלך השנים שלאחר מכן, התקיימה בעיקר מלחמת גרילה בין כוחות האיחוד לבין צבא הקונפדרציה.
בין סיום מלחמת האזרחים ועד סוף מלחמת העולם השנייה הכלכלה של מיזורי הפכה מכלכלה חקלאית לתעשייתית.
בשנת 2014, מיזורי זכתה לתשומת לב עולמית בעקבות מותו של מייקל בראון, אפרו אמריקאי שנורה למוות על ידי קצין משטרה מקומי מעשה שגרר אחריו הפגנות ומהומות. מהומות אלו הובילו בסופו של דבר להתערבות המשמר הלאומי לבקשת המושל ג'יי ניקסון. חבר המושבעים במשפט פסק שלא להגיש כתב אישום נגד הקצין ומחלקת המשפטים של ארצות הברית הגיעה גם היא למסקנה לאחר חקירה מדוקדקת, כי הקצין חשש לחייו וירה כהגנה עצמית. עם זאת, בחקירה נפרדת, משרד המשפטים מצא גם כי משטרת פרגוסון נהגה ונוהגת באופן שיטתי בצורה מפלה כנגד השחורים בעיר ומשתמשת בכוח שאינו פרופורציונלי כנגד השחורים.
גאוגרפיה

מיזורי גובלת באיווה בצפון, אילינוי, קנטקי וטנסי במזרח, ארקנסו בדרום, אוקלהומה וקנזס במערב ונברסקה בצפון מערב. למיזורי ישנם שני מעברי גבול ימיים: בצפונה נהר מיזורי על גבול איווה, ובמזרחה נהר המיסיסיפי על גבולות אילינוי, קנטקי וטנסי. נהר נוסף חשוב במדינה הוא נהר ארקנסו.
גאוגרפיה > טופוגרפיה

חלקה הדרומי-מזרחי של המדינה מכונה האזור הבוטיאלי של מיזורי, המהווה חלק ממישור אלבוויאליה של מיסיסיפי. אזור זה הוא החלק הנמוך ביותר והשטוח ביותר במדינה. הוא גם בין העניים ביותר, שכן הכלכלה שם היא בעיקר חקלאית. עם זאת הוא האזור הפורה ביותר בגידולי הכותנה והאורז.
במיזורי מגוון של צמחייה וחיות בר, ישנה כמות גדולה של מים מתוקים המגיעים מנהר מיסיסיפי, נהר מיזורי ועוד מספר אגמים ונהרות.
גאוגרפיה > אקלים

במיזורי שורר בדרך כלל אקלים יבשתי לח עם קיץ קריר, עם חורפים וקיצים חמים, לחים ורטובים. בחלקה הדרומי של המדינה, במיוחד בבוטהיל, האקלים יותר סובטרופי ולח. בשל מיקומה של מיזורי, במרכז ארצות הברית מיזורי חווה לעיתים קרובות טמפרטורות קיצוניות. הטמפרטורה הגבוהה ביותר שנרשמה במיזורי היא C°‏ 48 ב-14 ביולי 1954, והטמפרטורה הנמוכה ביותר שנרשמה היא C°‏ 40− ב-13 בפברואר 1905.
מיזורי ממוקמת גם בסמטת הטורנדו, דבר המוביל למזג אוויר קיצוני בצורה של סופות רעמים וסופות טורנדו קשות. סופת הטורנדו האחרונה במדינה שגרמה לנזק ונפגעים הייתה טורנדו ג'ופלין שארעה בשנת 2011, הטורנדו הרסה בערך שליש מהעיר ג'ופלין, הסופה גרמה לנזק של כ־1–3 מיליארד דולר, נהרג 159 בני אדם ונפצעו יותר מאלף. היה זה ה־EF5 הראשון שפגע במדינה מאז 1957 והקטלני ביותר בארצות הברית מאז 1947, מה שהפך אותה לטורנדו השביעית הקטלנית ביותר בהיסטוריה של אמריקה. בעיר סנט לואיס ובפרבריה היסטוריה של סופות טורנדו קשות במיוחד, כאשר האחרונה הזכורה התרחשה ב-22 באפריל 2011 בעוצמה של EF4 שפגעה קשות בנמל התעופה הבינלאומי למברט-סנט לואיס. אחת מסופות הטורנדו הזכורות והקשות ביותר בתולדות אמריקה פגעה בסנט לואיס ב-27 במאי 1896, כאשר נהרגו לפחות 255 בני אדם ונזק כלכלי של 10 מיליון דולר (שווה ערך ל־3.9 מיליארד דולר בשנת 2009 או 4.65 מיליארד דולר כיום).
כלכלה

ב-2006 התוצר הכולל של מיזורי הוערך בכ-225.9 מיליארד דולר. ב-2006 ההכנסה הפרטית לנפש עמדה על 32,705 דולר שממקם את מיזורי במקום ה-26 בארצות הברית.
התעשיות העיקריות הן תעשיית החלל, תעשיית כלי תחבורה, תעשיית התעופה, עיבוד מזון, תעשיית התאורה ובירה.
מיזורי מדורגת שישית בארצות הברית בייצור חזיר, שביעית בייצור בקר ובין החמישה הגדולים בגידול פולי סויה. ב-2001 למיזורי היו 108,000 חוות, שנייה במספר אחרי טקסס. ענף החקלאות במיזורי מכניס לכלכת המדינה כ-33 מיליארד דולר ומייצר מכירות של כ-88 מיליארד דולר ולמעלה מ-378,000 משרות. בארות נפט במיזורי ייצרו 120,000 חביות נפט גולמי בשנת 2012.
מיזורי היא המדינה היחידה עם שני בנקים של הבנק הפדרלי – האחד בסנט לואיס והשני בקנזס סיטי.
שיעור האבטלה במדינה נכון לאפריל 2017 היה 3.9 אחוזים.
בשנת 2005 ביקרו במיזורי כ-16,695,000 תיירים בפארקים הלאומיים ובאזורי הבילוי האחרים בהיקף של 101,000 דונם (410 קילומטרים רבועים), מה שהעניק לה הכנסות שנתיות של 7.41 מיליארד דולר, 26.6% מהוצאות התפעול שלה.